SK Úradný vestník Európskej únie C 318/30

Stanovisko Výboru regiónov k „Návrhu rozhodnutia Rady o zriadení Európskeho fondu pre utečencov na obdobie 2005-2010“

(2004/C 318/10)

Výbor regiónov,

So zreteľom na návrh rozhodnutia Rady o zriadení Európskeho fondu pre utečencov na obdobie rokov 2005-2010 (COM(2004) 102 final - 2004/0032 CNS);

So zreteľom na rozhodnutie Rady z 23. februára 2004 vyzvať (Výbor regiónov), v súlade s ustanoveniami článku 265, bod 1 Zmluvy o založení Európskeho spoločenstva, vypracovať stanovisko v danej oblasti;

So zreteľom na rozhodnutie predsedu zo 6. novembra 2003 poveriť komisiu pre vonkajšie vzťahy vypracovaním stanoviska v danej oblasti;

So zreteľom na Zmluvu o založení Európskeho spoločenstva a osobitne jej článok 63, odstavec 2, bod b);

So zreteľom na svoje stanovisko k „Návrhu rozhodnutia Rady, ktorý sa týka vytvorenia Európskeho fondu pre utečencov“ (COM(1999) 686 final – 1999/0274 CNS, CdR 80/2000fin (1));

So zreteľom na svoje stanovisko k „Oznámeniu Komisie pre Radu, Európsky parlament, Európsky hospodársky a sociálny výbor a Výbor regiónov k imigrácii a zamestnanosti“ (COM(2003) 336 final, CdR 223/2003fin (2));

So zreteľom na svoje ďalšie stanoviská, ktoré sa týkajú politiky aplikovanej na utečencov (CdR 90/2001fin (3); CdR 214/2001fin (4); CdR 93/2002fin (5); CdR 249/2003fin (6));

So zreteľom na návrh svojho stanoviska (CdR 80/2004rév1), ktoré prijala 4. mája 2004 Komisia pre vonkajšie vzťahy (spravodajca: M. Gustav SKUTHÄLLA, starosta z Närpes (FI/ELDR));

1) berúc do úvahy, že druhá fáza Európskeho fondu pre utečencov by mala vytvoriť účinnejšie a dôležitejšie prostriedky pre zavedenie príslušných prioritných cieľov, pričom ide o deľbu zodpovednosti medzi členskými štátmi a aplikáciu spoločnej politiky v oblasti azylu vo všetkých členských štátoch,

2) berúc do úvahy, že pre realizáciu stanovených cieľov je nevyhnutné dotovať fond dostatočnými zdrojmi počas celého akčného obdobia, osobitne so zreteľom na rozšírenie Únie a potreby nových členských štátov.

prijal na svojom 55. plenárnom zasadnutí, ktoré sa konalo 16. a 17. júna 2004 (schôdza zo 17. júna), nasledujúce stanovisko.

1 Pozície Výboru regiónov

Výbor regiónov

1.1 schvaľuje návrh Komisie s nasledujúcimi zmenami a doplneniami;

1.2 oceňuje úsilie Komisie, členských štátov, regiónov, obcí, organizácií, utečencov samotných, ako aj ďalších dotyčných strán pre dosiahnutie cieľov prvej fáze Európskeho fondu pre utečencov;

1.3 oceňuje prácu Komisie pri vypracovaní nového návrhu a zastáva názor, že sa jej podarilo zohľadniť veľkú časť výsledkov hodnotenia prvej etapy a poznámok, ktoré formulovali jednotlivé zúčastnené strany;

1.4 považuje za spravodlivý princíp a systém zodpovednosti rozdelenej medzi členské štáty, ako je to stanovené v prejednávanom návrhu;

1.5 berie do úvahy, že stála suma navrhnutá pre zavádzanie aktivít v členských štátoch a suma naplánovaná pre technickú asistenciu a administratívu vytvárajú absolútne minimá, ak chceme garantovať, aby všetky členské štáty mohli participovať v programe a rozvíjať svoje vlastné systémy, aby smerovali k všeobecnej európskej úrovni; zdôrazňuje, že miestni aktéri – osobitne – v členských štátoch, ktoré participovali v prvej fáze Európskeho fondu pre utečencov, potrebujú byť znovu zaškolení a vedení pri vykonávaní projektov na vysokej úrovni;

1.6 sa domnieva, že je dôležité zaistiť, aby sa všetkých osôb, ktoré môžu využívať medzinárodnú pomoc v členskom štáte týkali aktivity fondu, bez ohľadu na národnú procedúru aplikovanú pre vstup na územie daného štátu; tiež sa domnieva, že je pri zavádzaní programu dôležité venovať osobitnú pozornosť potrebám utečencov, ktorých situácia je najzložitejšia. Medzi najzraniteľnejšími skupinami uveďme maloleté deti bez sprievodu, izolované matky alebo osamelé ženy, obete mučenia alebo osoby, ktoré podstúpili nehumánne alebo ponižujúce zaobchádzanie, ako aj osoby vyžadujúce špecifickú lekársku pomoc;

1.7 sa pripája k celkovému prístupu k azylovej politike, ktorý navrhuje Komisia, podľa ktorého môžu byť zdroje fondu použité na zlepšenie podmienok žiadateľov o azyl, podporu ich integrácie a podporu ich návratu do východzej krajiny, pri zohľadnení miestnej, regionálnej a národnej situácie;

1.8 považuje za dôležité financovať komunitárne akcie a naliehavé opatrenia navyše k akciám realizovaným na národnej úrovni. Komunitárne akcie sa môžu stať dôležitým nástrojom plánovania a strategického rozvoja na európskej úrovni, keď prispievajú k vypracovávaniu konkrétnych projektov veľkého rozsahu na politickej úrovni, ako aj na úrovni regionálnej a miestnej, ktoré sa navzájom dopĺňajú. Dostačujúca časť fondu musí byť vyhradená pre komunitárne akcie, aby sa zabezpečila ich komplementarita a transparentná implementácia;

1.9 poznamenáva, že vplyv prijímania žiadateľov o azyl a utečencov sú najzreteľnejšie na úrovni obcí, ktoré tieto skupiny prijímajú a nalieha, aby sa miestne a regionálne úrady zúčastňovali na takýchto rozhodnutiach ohľadom prijímania a integrácie v ich komunitách;

1.10. zdôrazňuje, že podpora integrácie predstavuje jeden z kľúčových prvkov európskej politiky v oblasti utečencov a azylu založených na dodržiavaní ľudských práv a, že úspešnosť tejto integrácie má osobitný význam pre pokračovanie vyváženého vývoja na miestnej úrovni;

1.11. trvá na práve každého na dobrovoľný, bezpečný a dôstojný návrat do krajiny svojho pôvodu;

1.12. podporuje Komisiu v svojom úsilí zlepšiť strategické plánovanie programu vďaka viacročnému programovaniu;

1.13. zdôrazňuje, že strategické plánovanie sa musí vykonávať transparentne v rámci skutočného partnerstva medzi Komisiou a členskými štátmi, či sa jedná o aktivity, ktoré sa realizujú na národnej úrovni, komunitárne akcie alebo núdzové opatrenia;

1.14. kladie osobitný dôraz na skutočnosť, že regionálni a miestni aktéri hrajú významnú úlohu ako zodpovední za implementáciu prijímania žiadateľov o azyl a utečencov a za akcie, ktorých cieľom je podporovať ich integráciu, z tohto dôvodu ľutuje, že Komisia v svojom návrhu neuvažovala s konzultáciami s regionálnymi a miestnymi samosprávami počas plánovania a implementácie programu a prijímania rozhodnutí ohľadom svojho financovania. Návrh regionálnym a miestnym činiteľom negarantuje možnosť zúčastniť sa na rozvoji dobrých praktík, týkajúcich sa komunitárnych akcií.

2. Odporúčania Výboru regiónov

Odporúčanie 1

Berúc do úvahy (4)

Návrh Komisie Zmeny a doplnenia Výboru regiónov (4) Je potrebné podporovať úsilie, ktoré vynakladajú členské štáty, aby poskytli utečencom a odídencom vhodné podmienky a aplikovať spravodlivé a účinné azylové procedúry za účelom ochrany práv osôb, ktoré vyžadujú medzinárodnú ochranu a zlepšenia fungovania azylových systémov. (4) Je potrebné podporovať a zlepšovať úsilie, ktoré vynakladajú členské štáty, aby poskytli utečencom a odídencom vhodné podmienky, berúc do úvahy osobitné potreby najzraniteľnejších osôb (akými sú napr. maloleté deti bez sprievodu, izolované matky alebo osamelé ženy, obete mučenia alebo osoby, ktoré podstúpili nehumánne alebo ponižujúce zaobchádzanie, ako aj osoby vyžadujúce špecifickú lekársku pomoc), aby sa aplikovali spravodlivé a účinné azylové procedúry za účelom ochrany práv osôb, ktoré vyžadujú medzinárodnú ochranu a zlepšenia fungovania azylových systémov.

Zdôvodnenie

Pokiaľ podmienky pre prijímanie ešte nie sú optimálne, je potrebné ich zlepšovať. Ľudia, ktorých situácia je najprekérnejšia sú nie vždy identifikovaní, hlavne keď je počet žiadateľov o azyl vysoký, a teda ich osobitné potreby nedostávajú požadovanú pozornosť. Identifikácia najzraniteľnejších by bola uľahčená definovaním osôb, patriacich do tejto kategórie. Poskytnutie pomoci a vhodnej starostlivosti alebo iných špecifických opatrení pre tieto osoby by im umožnilo čeliť situácii, ktorú prežili a podporilo ich ďalšiu integráciu alebo ich prípadný návrat do ich krajiny pôvodu.

Odporúčanie 2

Berúc do úvahy (8)

Návrh Komisie Zmeny a doplnenia Výboru regiónov (8) Pre vytvorenie alebo zlepšenie podmienok, umožňujúcich utečencom a odídencom, ktorí si to želajú, rozhodnúť sa so znalosťou situácie opustiť územie členských štátov a vrátiť sa do krajiny svojho pôvodu je potrebná konkrétna pomoc. (8) Pre vytvorenie alebo zlepšenie podmienok, umožňujúcich utečencom a odídencom, ktorí si to želajú, rozhodnúť sa so znalosťou situácie opustiť územie členských štátov a vrátiť sa do krajiny svojho pôvodu úplne bezpečne a pri dodržiavaní ich ľudských práv je potrebná konkrétna pomoc.

Zdôvodnenie

Európsky fond pre utečencov nesmie v žiadnom prípade podporovať návraty, pokiaľ nie je možné garantovať, že budú vykonané úplne bezpečne a pri dodržiavaní ľudských práv dotyčných osôb.

Odporúčanie 3

Berúc do úvahy (15)

Návrh Komisie Zmeny a doplnenia Výboru regiónov (15) Zavádzanie akcií členskými štátmi musí prinášať dostatočné garancie, pokiaľ ide o spôsob a kvalitu implementácie, pokiaľ ide o výsledky týchto akcií a ich hodnotenie a pokiaľ ide o správne finančné riadenie a jeho kontrolu. (15) Zavádzanie akcií členskými štátmi musí prinášať dostatočné garancie, pokiaľ ide o transparentné spôsoby implementácie a jej kvalitu implementácie, pokiaľ ide o výsledky týchto akcií a ich hodnotenie a pokiaľ ide o správne finančné riadenie a jeho kontrolu.

Zdôvodnenie

Implementácia musí byť za každých okolností transparentná.

Odporúčanie 4

Článok 4, odstavec 1, bod d) (nové)

Návrh Komisie Zmeny a doplnenia Výboru regiónov d) pri dobrovoľnom návrate osôb, ktorých žiadosť o ochranu spomínaná v článku 3, body 1 až 3, bola zamietnutá, keď tieto osoby nezískali nové občianstvo a neopustili územie členského štátu.

Zdôvodnenie

Je možné používať zdroje Fondu na účely dobrovoľného návratu osôb, ktorých žiadosť o ochranu bola predmetom záporného rozhodnutia a nielen tých, ktorých žiadosť sa práve spracováva.

Odporúčanie 5

Článok 4, odstavec 3

Návrh Komisie Zmeny a doplnenia Výboru regiónov 3. Akcie zohľadňujú otázky spojené s pohlavím dotyčných osôb, ako aj osobitné potreby najzraniteľnejších osôb, vrátane tých, ktoré podstúpili mučenie alebo neľudské alebo ponižujúce zaobchádzanie, a tiež vyšší záujem dieťaťa. Akcie stanovené v odstavci 1, body a), b) a c) môžu byť predmetom kombinovaných projektov. 3. Akcie zohľadňujú otázky spojené s pohlavím dotyčných osôb, vyšší záujem dieťaťa, ako aj osobitné potreby najzraniteľnejších osôb, vrátane maloletých detí bez sprievodu, izolovaných matiek alebo osamelých žien, osôb tých, ktoré podstúpili mučenie, alebo neľudské alebo ponižujúce zaobchádzanie alebo zneužívanie, ako aj osoby vyžadujúce špecifickú lekársku pomoc, a tiež vyšší záujem dieťaťa. Akcie stanovené v odstavci 1, body a), b) a c) môžu byť predmetom kombinovaných projektov.

Zdôvodnenie

Vyšší záujem dieťaťa je zapísaný v medzinárodných zmluvách a teda musí byť jasne uvedený v tomto návrhu. Identifikácia najzraniteľnejších by bola uľahčená definíciou osôb patriacich do tejto kategórie. Navrhované vymenovanie zodpovedá vymenovaniu, ktoré používa napríklad UNHCR.

Odporúčanie 6

Článok 6

Návrh Komisie Zmeny a doplnenia Výboru regiónov Podporu Fondu môžu využívať akcie v oblasti integrácie do spoločnosti rezidentského členského štátu pre osoby, ktorých sa týka článok 4, odstavec 1, bod b), ako aj pre členov ich rodiny a najmä: Podporu Fondu môžu využívať akcie v oblasti integrácie do spoločnosti rezidentského členského štátu pre osoby, ktorých sa týka článok 4, odstavec 1, bod b), ako aj pre členov ich rodiny a najmä napríklad:

Zdôvodnenie

Vzhľadom k tomu, že neexistuje žiadna spoločná definícia ukazovateľov integrácie, ani žiadna spoločná vízia v tejto oblasti, je vhodné zdôrazniť, že akcie vymenované v tomto článku sú len príkladmi, vďaka ktorým môže byť podporená integrácia.

Odporúčanie 7

Článok 6, odrážka 3 (nové)

Návrh Komisie Zmeny a doplnenia Výboru regiónov — akcie, ktorých cieľom je podporovať asimiláciu jazyka a kultúry prijímajúcej krajiny;

Zdôvodnenie

Je na mieste zdôrazniť význam jazyka ako hlavného nástroja aktívnej participácie v spoločenstve a okolitej spoločnosti. Jazyk je možné naučiť sa rôznymi spôsobmi a je úzko spätý s kultúrou. Teda oprávnené akcie podporované fondom sa nemusia obmedzovať napríklad len na školstvo.

Odporúčanie 8

Článok 6, odrážka 6

Návrh Komisie Zmeny a doplnenia Výboru regiónov — akcie, ktorých cieľom je integrácia týchto osôb, vykonávané miestnou samosprávou, európskymi občanmi alebo komunitárnymi organizáciami pre utečencov, napríklad na základe dobrovoľnosti, patronátu, účasťou socio-profesijných alebo odborových organizácií. — akcie realizované regionálnou a miestnou samosprávou pre podporu ktorých cieľom je integrácie týchto osôb, vykonávané miestnou samosprávou, európskymi občanmi alebo komunitárnymi organizáciami pre utečencov, napríklad na základe dobrovoľnosti, patronátu, účasťou socio-profesijných alebo odborových organizácií.

Zdôvodnenie

Prostriedky, ktorými disponujú regionálne a miestne samosprávy pre podporu integrácie sa týkajú hlavne organizácie verejných úradov. Z tohoto pohľadu treba bdieť nad pripravenosťou úradov a absenciou diskriminácie a brať do úvahy ďalšie konkrétne potreby podporujúce integráciu utečencov. Berúc na zreteľ rozhodujúcu úlohu týchto akcií je vhodné ich rozlíšiť od ďalších aktivít, ktoré sa realizujú na miestnej úrovni. Tieto zmeny a doplnky umožňujú upresniť pôvodný text Komisie a rozdeliť ho do dvoch častí (odporúčania 8 a 9).

Odporúčanie 9

Článok 6, odrážka 7 (nové)

Návrh Komisie Zmeny a doplnenia Výboru regiónov — akcie, ktorých cieľom je podporovať integráciu týchto osôb, ako aj dialóg medzi nimi a miestnymi spoločenstvami a na ktorých spolupracujú aj organizácie združujúce utečencov a európskych občanov, napríklad na základe dobrovoľnej služby, partnerstva, účasťou socio-profesijných alebo odborových organizácií.

Zdôvodnenie

Cieľom tohto doplnenia je zdôrazniť, že pojem „integrácia“ je proces obojstranného dialógu a intetrakcie medzi spoločenstvom a všeobecnejšie občianskou spoločnosťou na jednej strane a integrovanými osobami na strane druhej. Okrem toho je vhodné tiež zdôrazniť zodpovednosť utečencov v integrácii nových členov spoločenstva.

Odporúčanie 10

Článok 8, odstavec 2 (nový – súčasný sa stáva odstavcom 3)

Návrh Komisie Zmeny a doplnenia Výboru regiónov 2. Pri výbere voliteľných akcií je treba osobitne garantovať vytvorenie konkrétnych dobrých praktík na miestnej a regionálnej úrovni.

Zdôvodnenie

Z návrhu definície voliteľných komunitárnych akcií sa zdá, že podpora musí byť daná hlavne centrálnej administratíve alebo aktérom pôsobiacom na európskej úrovni. Avšak sa často stáva, že najlepšie praktiky a novátorské pilotné projekty sú zavedené a najmä testované v spoločenstvách v praxi. To je dôvod, pre ktorý je dôležité garantovať zavedenie cezhraničných projektov, na ktorých spolupracujú miestni alebo regionálni partneri.

Odporúčanie 11

Článok 9, odstavec 2, point d)

Návrh Komisie Zmeny a doplnenia Výboru regiónov d) náklady na personál a administratívu, spojené s prijímaním dotyčných osôb a zavádzaním núdzových opatrení; d) náklady na personál a administratívu, spojené s prijímaním dotyčných osôb, rozhodovacím procesom ohľadom práva na pobyt a zavádzaním núdzových opatrení;

Zdôvodnenie

Súčasná formulácia neumožňuje jasne stanoviť, či sa voliteľné núdzové opatrenia vzťahujú aj na rozhodovací proces ohľadom práva na pobyt. Rozhodovací proces je však stále podstatnou časťou zavádzania núdzových opatrení a náklady s tým spojené môžu byť značné.

Odporúčanie 12

Článok 12, odstavec 4

Návrh Komisie Zmeny a doplnenia Výboru regiónov 4. Zodpovedné orgány budú musieť zabezpečiť nasledujúce úlohy: 4. Zodpovedné orgány budú musieť zabezpečiť nasledujúce úlohy pri dodržiavaní transparentnosti:

Zdôvodnenie

Implementácia musí byť transparentná za každých okolností a na všetkých úrovniach.

Odporúčanie 13

Článok 12, odstavec 4, point a)

Návrh Komisie Zmeny a doplnenia Výboru regiónov a) konzultovať s dotyčnými partnermi za účelom vytvorenia viacročného programovania. Ide napríklad o mimovládne organizácie, miestnu samosprávu, kompetentné medzinárodné organizácie, sociálnych partnerov, atď. …); a) konzultovať s dotyčnými partnermi za účelom vytvorenia viacročného programovania. Ide napríklad o regionálnu a miestnu samosprávu, ako aj mimovládne organizácie, miestnu samosprávu, kompetentné medzinárodné organizácie, sociálnych partnerov, atď. …);

Zdôvodnenie

Hlavní aktéri Európskeho fondu pre utečencov, ktorí poskytujú služby a ktorým pripadá všeobecná zodpovednosť, sú regionálne a miestne samosprávy. Politika v oblasti prijímania a integrácie žiadateľov o azyl nemôže byť plánovaná ani vykonávaná v členských štátoch bez koordinácie s týmito orgánmi. Rozhodnutie musí teda stanovovať, že zodpovedné orgány vypracujú programovanie v spolupráci s regionálnou a miestnou samosprávou.

Odporúčanie 14

Článok 12, bod 4, písmeno c)

Návrh Komisie Zmeny a doplnenia Výboru regiónov Organizácia postupov pre výber a pridelenie spolufinancovania z Fondu pre utečencov s prihliadnutím na princípy transparentnosti, rovnosti v zaobchádzaní a nekumulácie; Organizácia postupov pre výber a pridelenie spolufinancovania z Fondu pre utečencov s prihliadnutím na princípy transparentnosti, rovnosti v zaobchádzaní a nekumulácie; ako aj situácie a potreby v členskom štáte; okrem toho by sa pri výbere projektov mala zohľadniť efektívnosť nákladov projektu s prihliadnutím na počet zaangažovaných osôb ako aj skúsenosti, odborná pripravenosť, spoľahlivosť organizácie alebo prípadných partnerských organizácií, ktoré žiadajú o financovanie.

Zdôvodnenie

Článok 9 odsek 3 Rozhodnutia Rady z 28. septembra 2000 o vytvorení Európskeho fondu pre utečencov (Ú. v. L 252 z 06.10.2000, str. 12 a ďalej) [EFF I] sa osvedčil a preto by mal byť prevzatý do EFF II. Predovšetkým by sa mal výber projektov zodpovednými orgánmi vykonávať aj podľa kritéria situácie regiónu, resp. miestnej organizačnej jednotky a potreby. Toto vykonávajú miestne a regionálne koordinačné centrá v jednotlivých členských štátoch. Externí znalci nie sú schopní túto úlohu vykonať.

Odporúčanie 15

Článok 22, bod 2

Návrh Komisie Zmeny a doplnenia Výboru regiónov 2. Vyplatenie zálohy vo výške 50 % prostriedkov pridelených členskému štátu každoročným rozhodnutím Komisie o spolufinancovaní Fondom prebehne do 60 dní po prijatí rozhodnutia o spolufinancovaní. 2. Vyplatenie zálohy vo výške 50% 70% prostriedkov pridelených členskému štátu každoročným rozhodnutím Komisie o spolufinancovaní Fondom prebehne do 60 dní po prijatí rozhodnutia o spolufinancovaní.

Zdôvodnenie

Aby neboli preťažené národné rozpočty a prostriedky partnerov zaangažovaných v realizácii projektov (MVO, atď.), mali by byť stanovené menej prísne požiadavky pre vyplácanie záloh členským štátom.

V Bruseli, dňa 17. júna 2004 Predseda Výboru regiónov Peter STRAUB

(1) Ú. v. C 317 zo 6.11.2000, s. 4.

(2) Ú. v. C 109 z 30.4.2004, s. 46.

(3) Ú. v. C 19 z 22.1.2002, s. 20.

(4) Ú. v. C 107 z 3.5.2002, s. 85.

(5) Ú. v. C 278 zo 14.11.2002, s. 44.

(6) Ú. v. C 23 z 27.1.2004, s. 30.